సత్యపాల్ మాలిక్

సత్య పాల్ మాలిక్ (జననం 24 జూలై 1946) ఒక భారతీయ రాజకీయ నాయకుడు. మాలిక్ 2018 ఆగస్టు 23 నుండి 2019 అక్టోబరు 23 వరకు జమ్మూ కాశ్మీర్ రాష్ట్ర 10వ, చివరి గవర్నర్‌గా పనిచేశారు. అతని పదవీ కాలంలోనే జమ్మూ కాశ్మీర్ ప్రత్యేక హోదాను 2019 ఆగస్టు 5న రద్దు చేయడం జరిగింది. తరువాత, అతను గోవాకు 18వ గవర్నరుగా 2019 నవంబరు 3న  మారారు. 2020 ఆగస్టు 18 నుండి 2022 అక్టోబరు 3 వరకు మేఘాలయ 21వ గవర్నర్‌గా కూడా పనిచేశారు.

1974-77 మధ్యకాలంలో ఉత్తర ప్రదేశ్ శాసనసభ సభ్యునిగా రాజకీయ నాయకుడిగా అతని మొదటి ప్రముఖ పని. అతను 1980 నుండి 1986, 1986-89 వరకు ఉత్తర ప్రదేశ్ నుండి రాజ్యసభకు ప్రాతినిధ్యం వహించాడు. అతను 1989 నుండి 1991 వరకు జనతాదళ్ సభ్యునిగా అలీగఢ్ నుండి 9వ లోక్‌సభ సభ్యుడుగా ఎన్నికయ్యాడు. అతను 2017 సెప్టెంబరు 30 నుండి 2018 అక్టోబరు 23 వరకు బీహార్ గవర్నర్‌గా పనిచేసారు. 2018 మార్చి 21 నుండి 2018 మే 28 వరకు అదనపు బాధ్యతలతో ఒడిశా గవర్నర్‌గా పనిచేసారు.

 నేపథ్యం 
మాలిక్  ఉత్తర ప్రదేశ్ బాగ్ పట్ లోని హిసావాడ గ్రామంలో జన్మించాడు.    వీరిది జాట్ కుటుంబం. ఇతను రాజకీయాల్లో చేరడానికి ముందు మీరట్ కాలేజ్ నుండి తన లా డిగ్రీని పూర్తిచేసాడు.  

 నిర్వహించిన పదవులు 
అతను 1989 లో జనతాదళ్ టికెట్‌పై అలీగఢ్ నుండి పార్లమెంటు సభ్యుడిగా ఉన్నారు. మొత్తం  2,33,465 (51.5 శాతం) ఓట్లుతో భారీ విజయం సాధించాడు, అంతకు ముందు  సిట్టింగ్ ఎంపీ  ప్రత్యర్థి భారత జాతీయ కాంగ్రెస్ అభ్యర్థి ఉషా రాణి తోమర్ 77,958 ఓట్ల తేడాతో ఓడిపోయారు, వీరికి 1,55,507 (34.2 శాతం) ఓట్లు వచ్చాయి.    1996 లో అలీగఢ్ నుండి తిరిగి పోటీ చేసి నాలుగో స్థానంలో  నిలిచాడు. 

 జాతీయ రాజకీయాలు 

 1980–89: ఉత్తరప్రదేశ్ నుండి రాజ్యసభ సభ్యుడు
 1989–91: జనతాదళ్ టిక్కెట్‌పై అలీఘర్ నుండి లోక్‌సభ సభ్యుడు
 1996: SP టిక్కెట్‌పై అలీగఢ్ నుండి లోక్‌సభ ఎన్నికల్లో ఓడిపోయి, కేవలం 40,789 ఓట్లతో నాల్గవ స్థానంలో నిలిచారుs.
 2012: BJP జాతీయ ఉపాధ్యక్షుడిగా నియమితులయ్యారు. 

 రాష్ట్రాల గవర్నరు 

 30 సెప్టెంబరు 2017 - 21 ఆగస్టు 2018: బీహార్ గవర్నర్
 21 మార్చి 2018 - 28 ఆగస్టు 2018: ఒడిశా గవర్నర్ అదనపు బాధ్యత
 23 ఆగస్టు 2018 - 30 అక్టోబరు 2019: జమ్మూ కాశ్మీర్ గవర్నర్
 3 నవంబరు 2019 - 18 ఆగస్టు 2020: గోవా గవర్నర్
 18 ఆగస్టు 2020 - 3 అక్టోబరు 2022: మేఘాలయ గవర్నర్

 మూలాలు 

వర్గం:జీవిస్తున్న ప్రజలు
వర్గం:1946 జననాలు
వర్గం:భారతీయ జనతా పార్టీ రాజకీయ నాయకులు
వర్గం:బీహార్ గవర్నర్లు
వర్గం:9వ లోక్‌సభ సభ్యులు
వర్గం:జనతాదళ్ రాజకీయ నాయకులు